[pic] | КОМИСИЯ НА ЕВРОПЕЙСКИТЕ ОБЩНОСТИ |

Брюксел, 21.6.2007

COM(2007) 351 окончателен

2007/0120 (ACC)

Предложение за

РЕШЕНИЕ НА СЪВЕТА

относно подписване и сключване на Междинно споразумение за търговия и свързаните с нея въпроси между Европейската общност, от една страна, и Република Черна гора, от друга страна,

( представено от Комисията)

ОБЯСНИТЕЛЕН МЕМОРАНДУМ

1. Приложеното предложение за решение на Съвета представлява правен инструмент за подписване и сключване на Междинно споразумение между Европейската общност, от една страна, и Република Черна гора, наричана по-нататък Черна гора, от друга[1].

2. В съответствие с директивите за водене на преговори, приети от Съвета на 24 юли 2006 г., на 15 март 2007 г. Комисията приключи преговорите за Споразумение за стабилизиране и асоцииране (ССА) с Черна гора. Успоредно с това Комисията предлага на Съвета да подпише ССА, но ССА влиза в сила само след ратифицирането му от Черна гора, Общността и държавите-членки.

4. В очакване на ратифицирането на ССА, Комисията, в съответствие с директивите за водене на преговори и член 139 от самото ССА, предлага сключване на Междинно споразумение, което да позволи на търговските разпоредби и на разпоредбите, свързани с търговията от ССА, да влязат в сила възможно най-скоро след подписване на ССА. Комисията е договорила текста на Междинно споразумение с Черна гора, което бе парафирано на 28 февруари 2006 г.

5. По-благоприятните търговски отстъпки, предоставени с Регламент (EО) № 2007/2000 на Съвета от 18 септември 2000 г., с които се въвеждат изключителни мерки за страните и териториите, участващи в или обвързани с Процеса на стабилизиране и асоцииране на Европейския съюз, изменя се Регламент (EО) № 2820/98 и се отменят Регламенти (EО) № 1763/1999 и (EО) № 6/2000[2], ще продължат да се прилагат успоредно с Междинното споразумение.

6. Комисията приканва Съвета да одобри резултатите от преговорите, и да подпише и сключи Междинно споразумение от името на Европейската общност въз основа на приложеното предложение.

2007/0120 (ACC)

Предложение за

РЕШЕНИЕ НА СЪВЕТА

относно подписване и сключване на Междинно споразумение за търговия и свързаните с нея въпроси между Европейската общност, от една страна, и Република Черна гора, от друга страна,

СЪВЕТЪТ НА ЕВРОПЕЙСКИЯ СЪЮЗ,

като взе предвид Договора за създаване на Европейската общност, и по-специално член 133 във връзка с член 300, параграф 2, първа алинея и член 300, параграф 3, първото изречение от него,

като взе предвид предложението на Комисията,

като има предвид, че:

(1) В очакване на влизането в сила на Споразумението за стабилизиране и асоцииране между Европейските общности и техните държави-членки, от една страна, и Република Черна гора, от друга страна, подписано в Брюксел на […] 2007 г., е необходимо да се одобри Междинното споразумение за търговия и свързаните с нея въпроси между Европейската общност, от една страна, и Република Черна гора, от друга страна.

(2) Търговските разпоредби, които се съдържат в споразумението са с изключителен характер, свързан с политиката, прилагана в рамките на процеса на стабилизиране и асоцииране, и не представляват за Европейския съюз никакъв прецедент в търговската политика на Общността по отношение на трети държави, различни от тези в Западните Балкани,

(3) настоящото споразумение следва да бъде одобрено и подписано,

РЕШИ:

Член 1

1. Междинното споразумение за търговия и свързаните с нея въпроси между Европейската общност, от една страна, и Република Черна гора, от друга страна, приложенията и протоколите, приложени към него, както и съвместните декларации и декларацията на Европейската общност, прикрепени към Заключителния акт, се одобряват с настоящото от името на Общността.

2. Текстовете, посочени в първи параграф, се прилагат към настоящото решение.

Член 2

Председателят на Съвета се упълномощава с настоящото да определи лицето(лицата), овластени от името на Общността, да подпишат споразумението и да депозират инструмента за одобрение, предвиден в член 60 на споразумението.

Съставено в Брюксел, на […] година.

За Съвета:

Председател

[1] Сключването на междинно споразумение зависи от подписването на Споразумението за стабилизиране и асоцииране, което е планирано да се състои в Брюксел през второто или третото тримесечие на 2007 г. С цел да се гарантира, че Междинното споразумение влиза в сила възможно най-скоро, двете процедури са открити успоредно.

[2] ОВ L 240, 23.9.2000 г., стр. 1. Регламент, последно изменен с Регламент (ЕО) № 1946/2005 (ОВ L 312, 29.11.2005 г., стр. 1).